Diari Oficial de la Generalitat Valenciana


Sumari del DOGV 9765, del 12-01-2024 (2023/13728)

RESOLUCIÓ de 24 de desembre de 2023, de la directora general de Formació Professional, d'assignacions econòmiques extraordinàries a centres docents públics per a sufragar les despeses derivades de la formació de l'alumnat que forma part de l'equip que competirà en el pròxim campionat nacional de Formació Professional SpainSkills que se celebrarà el mes de gener de 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9765

Data del DOGV
:   12-01-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/13822


Data del document
:   24-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament
    * formació professional

RESOLUCIÓ de 24 de desembre de 2023, de la directora general de Formació Professional, d'assignacions econòmiques extraordinàries a centres docents públics per a sufragar les despeses derivades de la formació de l'alumnat que forma part de l'equip que competirà en el pròxim campionat nacional de Formació Professional SpainSkills que se celebrarà el mes de gener de 2024. [2023/13815]  
  
En el marc del desé objectiu temàtic del Fons Social Europeu, referit a la inversió en educació, formació i formació professional per a l'adquisició de capacitats i l'aprenentatge permanent, el Ministeri d'Educació i Formació Professional finança les accions de difusió i millora de la qualitat de la Formació Professional del sistema educatiu (QUALITAT). Estes tenen com a objectiu específic l'augment de la participació en la Formació Professional de grau mitjà i superior i la millora de la qualitat de la Formació Professional, i s'articulen a través dels crèdits distribuïts a les comunitats autònomes.  
  
En la mateixa línia, el Marc de referència espanyol d'assegurament de la qualitat, en concordança amb el Marc de referència europeu de garantia de qualitat, té com a objectiu general garantir i millorar la qualitat de la Formació Professional del sistema educatiu respecte a sistemes (administracions implicades) i a centres proveïdors de Formació Professional, donant resposta a les necessitats a escala nacional, regional i local, a les recomanacions europees i a les que pogueren sorgir dins de l'àmbit dels interlocutors socials.  
Així, l'Acord de la Comissió General d'Educació de 21 de juny de 2022, publicat mitjançant la Resolució de 28 de setembre de 2022, de la Secretaria General de Formació Professional, definix els criteris de distribució, així com el repartiment resultant del crèdit destinat l'any 2022 al Programa de cooperació territorial de qualitat en Formació Professional del sistema educatiu espanyol. Entre les accions que s'han de desenvolupar, que es recullen sota la denominació de «Qualitat 2022», es troben les accions de difusió referides a l'organització i participació en els campionats autonòmics i estatals de Formació Professional (d'ara en avant, CV-Skills i SpainSkills, respectivament), així com la participació en els campionats europeus (EuroSkills) i mundials (WorldSkills) de Formació Professional.  
En virtut d'este acord, la Comunitat Valenciana és beneficiària de la quantitat d'1.026.364,30 €, per a l'any 2023, consignada en l'aplicació pressupostària 18.05.322b.454.01 dels pressupostos generals de l'Estat per a 2022 i destinada al desenvolupament de les esmentades accions de Qualitat en Formació Professional del sistema educatiu espanyol, susceptibles de cofinançament pel Fons Social Europeu en el marc financer 21-27.  
En este àmbit, la Direcció General de Formació Professional de la Conselleria d'Educació, Universitats i Ocupació Generalitat Valenciana ostenta la representació oficial i la delegació autonòmica, davant del Ministeri d'Educació i Formació Professional, per a l'organització de CV-Skills amb caràcter biennal, que tinga com a resultat la formació de l'equip autonòmic que represente la Comunitat Valenciana en els campionats nacionals que, de forma també bianual, organitza el Ministeri d'Educació i Formació Professional.  
Referent a això, la Resolució, de 16 de juny de 2022, de la Conselleria d'Educació, Cultura i Esport, per la qual es convoca la selecció de docents que actuaran com a coordinadors tècnics de les modalitats de competició que es convoquen en els pròxims campionats de Formació Professional CV-Skills 2023, en el campionat nacional SpainSkills que tinga lloc després i, si és el cas, en els campionats internacionals Euroskills i WordSkills, i la seua posterior resolució de nomenament, van donar com a resultat el nomenament de coordinadors tècnics autonòmics per a les 28 modalitats de competició que es van convocar en el campionat autonòmic CVSkills 2023, i que ha tingut lloc el març de 2023. Com a resultat d'este campionat, s'ha format l'equip autonòmic que representarà la Comunitat Valenciana en el campionat nacional SpainSkills 2024, que tindrà lloc del 9 al 13 de gener de 2024.  
En esta línia, en la resolució esmentada s'establix que les funcions d'estos coordinadors tècnics són, en relació amb els campionats nacionals SpainSkills, les següents:  
- Facilitar a la persona tutora del competidor que representarà la Comunitat Valenciana en la competició nacional la documentació tècnica necessària.  
- Elaborar, juntament amb la persona tutora del competidor, el pla d'entrenament per a la competició internacional.  
- Realitzar el seguiment del pla de formació, juntament amb la persona tutora del competidor/a i fer propostes de millora.  
- Acompanyar, orientar i donar suport al competidor/a de la seua modalitat durant el desenvolupament del campionat nacional d'acord amb les normes de la competició.  
- Assistir a les jornades de coaching i de preparació per a l'equip que representarà la Comunitat Valenciana en la competició nacional, així com a qualsevol esdeveniment que s'organitze sobre este tema, tant abans com després de la competició nacional.  
Per a poder elaborar, desenvolupar i fer el seguiment i acompanyament del pla de formació de l'alumnat que conforma l'equip autonòmic de Skills, en cadascuna de les seues especialitats, és necessari que el personal coordinador tècnic dispose de recursos econòmics suficients per a poder efectuar les actuacions que a este efecte resulten necessàries, de manera que este alumnat arribe tan ben preparat com siga possible al campionat nacional.  
En la Resolució de 8 de novembre de 2022, de la Direcció General de Formació Professional i Ensenyaments de Règim Especial, per la qual es resol la convocatòria de la selecció de docents que actuaran com a coordinadors tècnics de les modalitats de competició que es convoquen en els pròxims campionats de Formació Professional Comunitat Valenciana Skills 2022, en el campionat nacional SpainSkills que tinga lloc després i, si és el cas, en els campionats internacionals Euroskills i WorldSkills es va publicar el llistat de professorat seleccionat per a exercir la coordinació tècnica per als pròxims campionats autonòmics.  
  
A causa de la renúncia d'un dels coordinadors tècnics, es va publicar la Resolució de 7 de desembre de 2022, de la Direcció General de Formació Professional i Ensenyaments de Règim Especial, per la qual s'accepta la renúncia formulada per la persona adjudicatària i el nomenament de la persona substituta corresponent a la convocatòria de selecció de docents que actuaran com a coordinadors tècnics de les modalitats de competició que es convoquen en els pròxims campionats de Formació Professional Comunitat Valenciana Skills 2022, en el campionat nacional SpainSkills que tinga lloc després i, si és el cas, en els campionats internacionals Euroskills i WorldSkills, per la qual es va nomenar Susana Doménech Martínez com a coordinadora tècnica de la modalitat de competició Tecnologia de l'automòbil, amb les conseqüències que això comporta.  
Per tot el que s'ha exposat fins al moment, la Conselleria d'Educació, Universitats i Ocupació, a través de la Direcció General de Formació Professional, emet la present resolució, en la qual s'exposen les dotacions econòmiques assignades als centres educatius públics en els quals tenen destinació els docents coordinadors tècnics seleccionats. Estes dotacions garantixen la millor formació possible de l'alumnat que conforma l'equip autonòmic que representarà la Comunitat Valenciana en els campionats nacionals, de manera que es puguen obtindre els millors resultats possibles i, per tant, aconseguir els següents objectius: a) promoció dels estudis de Formació Professional, b) estímul i motivació de l'alumnat, c) millora de la qualitat de la Formació Professional, d) reconeixement de la labor realitzada pel professorat i e) establiment de vincles entre professionals, professorat i alumnat de les especialitats convocades. Amb això, esta resolució constituïx una aposta per la innovació, la transferència de coneixement, la qualitat i l'excel·lència en la Formació Professional.  
  
Per tot el que s'ha dit, en l'exercici de les atribucions conferides pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023), i per la delegació de competències establides en l'apartat quart de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans (DOGV 9328, 29.04.2022), i en virtut del que s'ha exposat, resolc:  
Primer. Objecte  
Concedir assignacions econòmiques extraordinàries als centres docents en els quals té destinació el professorat seleccionat, mitjançant la Resolució de data 8 de novembre de 2022 (DOGV 9471, 16.11.2022), per a realitzar la planificació, acompanyament i formació de l'alumnat que forma l'equip autonòmic de Formació Professional que representarà la Comunitat Valenciana en el pròxim campionat nacional, SpainSkills.  
  
Els centres susceptibles de rebre assignació econòmica són els publicats en l'annex I de la present resolució.  
  
Segon. Finançament  
El finançament de les quantitats assignades als centres públics amb caràcter de despesa extraordinària de funcionament s'abonarà a càrrec del capítol 2 del programa pressupostari 31.16.68.687.31, del pressupost de la Generalitat de l'any 2023, dins del crèdit destinat pel Ministeri d'Educació i Formació Professional per al Programa de cooperació territorial de qualitat en Formació Professional del sistema educatiu espanyol, adjudicant-se un total de 205.500,00 euros.  
  
Tercer. Quanties  
S'assignen les quanties econòmiques determinades en l'annex I de la present resolució.  
  
Quart. Inversió de la dotació  
Les dotacions econòmiques assignades es destinaran a sufragar les despeses ocasionades des de la data de publicació de la resolució i fins al dia 31 de desembre de 2023, sempre que tinguen el seu origen en l'elaboració, desenvolupament i seguiment del pla de formació de l'equip autonòmic CVSkills que anirà a la competició nacional SpainSkills 2024, del 9 al 13 de gener de 2024.  
  
Quint. Percepció de les dotacions econòmiques  
El lliurament de l'assignació econòmica es realitzarà per transferència bancària al centre docent per mitjà d'una orde de pagament en ferm, a proposta de la Conselleria d'Educació, Universitats i Ocupació, a càrrec del pressupost anual de l'exercici 2023.  
  
Sext. Justificació  
1. Atés el caràcter de sobredotació per despesa extraordinària de funcionament, el centre docent especificarà els ingressos i despeses que es produïsquen per raó d'esta convocatòria en els documents de control de l'activitat econòmica.  
Els centres adjuntaran la justificació de l'import de l'assignació econòmica concedida al balanç anual que han d'efectuar, d'acord amb el que es disposa per l'Ordre de 18 de maig de 1995, de la Conselleria d'Educació i Ciència (DOGV 2526, 09.06.1995).  
2. El centre guardarà les factures o documents de valor probatori equivalent amb validesa en el tràfic jurídic mercantil o amb eficàcia administrativa de les despeses efectuades per a posteriors comprovacions de la inversió amb data compresa entre la publicació de la present resolució i el 31 de desembre de 2027.  
3. Tant la dotació percebuda pel centre com les despeses a càrrec seu s'inscriuran tan prompte com siga possible, des de la data d'efectes, en els apartats corresponents de la gestió econòmica en ITACA.  
  
4. El centre haurà d'invertir exclusivament en la finalitat prevista la totalitat de la quantitat econòmica que se li assigne. En cas que el centre dispose d'un romanent després d'abonar la totalitat de les factures (despeses) corresponents al programa per al qual es percep la dotació econòmica, el reintegrarà a la Generalitat.  
5. El centre està obligat a realitzar i a remetre a la Direcció General de Formació Professional la documentació justificativa dels crèdits assignats en el període indicat a continuació: des de la data de publicació de la present resolució i fins al dia 31 de gener de 2024.  
6. El procediment que regirà l'enviament de la documentació justificativa dels crèdits assignats serà el contingut en les instruccions de justificació econòmica emeses per la Direcció General de Formació Professional.  
8. La justificació dels crèdits estarà formada per la següent documentació:  
a) Memòria tecnicoeconòmica de les actuacions realitzades, indicant, entre altres, els mètodes de gestió emprats en l'execució i els tipus de despeses que s'han produït.  
b) Relació de factures o documents comptables de valor probatori equivalent. Esta relació haurà de contindre:  
b.1. Respecte de les despeses efectuades: aprovació de la despesa, factura o document de valor probatori equivalent i document de conformitat en la recepció.  
b.2. Respecte dels pagaments efectuats: resguard de la transferència bancària de pagament i resguard de realització efectiva de pagament.  
b.3. Respecte de la comptabilitat de les actuacions: document comptable d'ITACA que reflectisca l'apunt de l'operació realitzada.  
c) Diligència explicativa de factures electròniques.  
d) Nota d'intervenció del cofinançament de l'actuació.  
e) Certificat de tinença i custòdia de la documentació.  
f) Document justificatiu de desplaçaments.  
g) Si és el cas, altres documents que es recullen en les instruccions de justificació.  
  
Sèptim. Delegació  
S'autoritza a la persona titular de la Direcció General de Formació Professional la facultat d'adoptar les mesures oportunes per al compliment i l'aplicació d'esta resolució i també per a resoldre i notificar totes les incidències que es plantegen per a interpretar-la i executar-la.  
  
  
Octau. Informació, publicitat i difusió  
El centre haurà de remetre a la Direcció General de Formació Professional informació relativa a l'elaboració, desenvolupament i seguiment del pla de formació de l'equip autonòmic CVSkills que anirà a la competició nacional SpainSkills 2024, del 9 al 13 de gener de 2024.  
  
València, 24 de desembre de 2023.- La directora general de Formació Professional, p. d. c. (R 13.04.2022; DOGV 9328, 29.04.2022): Marta Armendia Santos.